 RS อัพไซด์เริ่มจำกัดหลังสะท้อนปัจจัยบวกธุรกิจ H&B แนะถือเป้า 16.75 บ.
 RS อัพไซด์เริ่มจำกัดหลังสะท้อนปัจจัยบวกธุรกิจ H&B แนะถือเป้า 16.75 บ.
6 ก.ย. 2560

บล.ฟินันเซีย ไซรัส ระบุในบทวิเคราะห์วันนี้(6 ก.ย.) ว่า บริษัท อาร์เอส จำกัด (มหาชน) หรือ RS แนวโน้มผลประกอบการไตรมาส3/60 ฟื้นตัวสูงต่อเนื่องเทียบไตรมาสก่อนหน้า,เทียบช่วงเดียวกันของปีก่อน ปัจจัยหนุนหลักยังคงมาจากยอดขายธุรกิจจำหน่ายผลิตภัณฑ์ H&amp;B ยังเพิ่มเรื่อยๆ ทุกไตรมาสและโตก้าวกระโดดเทียบช่วงเดียวกันของปีก่อน ขณะที่รายได้ทีวีดิจิตอลกระเตื้องขึ้นจาก Rating ในช่วง 4-5 เดือนที่ผ่านมาเพิ่มขึ้น ทำให้ปรับขึ้นค่าโฆษณาได้บ้าง ท่ามกลางการแข่งขันในธุรกิจทีวีดิจิตอลยังสูงและกำลังซื้อโดยรวมไม่ฟื้นตัวดีนัก
คงมองกำไรปกติปีนี้ใกล้เดิม ฟื้นตัวสูงจากขาดทุนปีก่อน แม้ไตรมาส4/60 ชะลอลงจากผลกระทบงานพระราชพิธี แต่ปรับประมาณการกำไรปกติปี 2018-2019 ขึ้น 15-20% สะท้อนมุมมองเชิงบวกมากขึ้นต่อธุรกิจ H&amp;B แต่ราคาหุ้นขึ้นเร็ว เกือบ 26% ในช่วงเพียง 2-3 สัปดาห์นับจากที่เราแนะนำ ซื้อ ทำให้ Upside จำกัด จากราคาเป้าหมายใหม่ที่ 16.75 บาท จากเดิม 14.50 บาท จึงปรับคำแนะนำลงเป็น ถือ จากเดิม ซื้อ โดยกำไรไตรมาส3/60อาจยังหนุนการเก็งกำไรระยะสั้น